CELEX: 62016TA0442
Language: el
Date: 2018-03-20 00:00:00
Title: Υπόθεση T-442/16: Απόφαση του Γενικού Δικαστηρίου της 20ής Μαρτίου 2018 — Šroubárna Ždánice κατά Συμβουλίου [Αίτημα επιστροφής δασμών αντιντάμπινγκ — Εισαγωγές ορισμένων συνδετήρων από σίδηρο ή χάλυβα με χώρα καταγωγής την Κίνα ή με χώρα αποστολής τη Μαλαισία — Κανονισμός (ΕΚ) 91/2009 και εκτελεστικός κανονισμός (ΕΕ) 723/2011 — Αρμοδιότητα του εθνικού δικαστή — Αναρμοδιότητα του Γενικού Δικαστηρίου]

7.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/47
            
         Απόφαση του Γενικού Δικαστηρίου της 20ής Μαρτίου 2018 — Šroubárna Ždánice κατά Συμβουλίου
   (Υπόθεση T-442/16) (1)
   
   ([Αίτημα επιστροφής δασμών αντιντάμπινγκ - Εισαγωγές ορισμένων συνδετήρων από σίδηρο ή χάλυβα με χώρα καταγωγής την Κίνα ή με χώρα αποστολής τη Μαλαισία - Κανονισμός (ΕΚ) 91/2009 και εκτελεστικός κανονισμός (ΕΕ) 723/2011 - Αρμοδιότητα του εθνικού δικαστή - Αναρμοδιότητα του Γενικού Δικαστηρίου])
   (2018/C 161/52)
   Γλώσσα διαδικασίας: η τσεχική
   
      Διάδικοι
   
   
      Ενάγουσα: Šroubárna Ždánice a.s. (Kyjov, Τσεχική Δημοκρατία) (εκπρόσωπος: M. Osladil, δικηγόρος)
   
      Εναγόμενο: Συμβούλιο της Ευρωπαϊκής Ένωσης (εκπρόσωποι: H. Marcos Fraile και A. Westerhof Löfflerová, επικουρούμενες από την N. Tuominen, δικηγόρο)
   
      Παρεμβαίνουσα υπέρ του εναγομένου: Ευρωπαϊκή Επιτροπή (εκπρόσωποι: T. Maxian Rusche και P. Němečková)
   
      Αντικείμενο
   
   Αίτημα επιστροφής των δασμών αντιντάμπινγκ και των τόκων που η ενάγουσα φέρεται ότι κατέβαλε αχρεωστήτως στις τσεχικές τελωνειακές αρχές κατόπιν της εκδόσεως του κανονισμού (ΕΚ) 91/2009 του Συμβουλίου, της 26ης Ιανουαρίου 2009, για την επιβολή οριστικού δασμού αντιντάμπινγκ στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας (ΕΕ 2009, L 29, σ. 1), του εκτελεστικού κανονισμού (ΕΕ) 723/2011 του Συμβουλίου, της 18ης Ιουλίου 2011, για την επέκταση του οριστικού δασμού αντιντάμπινγκ που επιβάλλεται με τον κανονισμό 91/2009 στις εισαγωγές ορισμένων συνδετήρων από σίδηρο ή χάλυβα που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι (ΕΕ 2011, L 194, σ. 6), και του εκτελεστικού κανονισμού (ΕΕ) 924/2012 του Συμβουλίου, της 4ης Οκτωβρίου 2012, για την τροποποίηση του κανονισμού 91/2009 (ΕΕ 2012, L 275, σ. 1).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την αγωγή λόγω αναρμοδιότητας του Γενικού Δικαστηρίου.
            
         
               2)
            
            
               Η Šroubárna Ždánice a.s. φέρει τα δικαστικά της έξοδα καθώς και τα δικαστικά έξοδα του Συμβουλίου της Ευρωπαϊκής Ένωσης.
            
         
               3)
            
            
               Η Ευρωπαϊκή Επιτροπή φέρει τα δικαστικά της έξοδα.
            
         
      (1)  EE C 392 της 24.10.2016.